**ПРОТОКОЛ № 38**

Днес, 16.11.2021 г. от 12:00 часа, на пл. „ Възраждане” № 1, партер, се проведе заседание на ОИК- Котел, назначена с решение № - 823-МИ от 27.08.2019 год. на ЦИК

Заседанието се откри от председателя на ОИК Цветомира Кънева в 12:05 часа.

На заседанието присъстват 13 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Решение относно предсрочно прекратяване на пълномощията на Кмета на с.Тича - Якуб Исмаилов Шабанов.
2. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Радосвета Стефанова Кичукова** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Пенка Костадинова Андонова** | **„ЗА”** |
| **Иванка Стоянова Вълчева** | **„ЗА”** |
| **Мария Радославова Стоянова** | **„ЗА”** |
| **Стефан Димитров Стефанов** | **„ЗА”** |
| **Димитър Любозаров Въндев** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |

Дневният ред се прие от ОИК с мнозинство от 13 гласа “ЗА” и 0 „против“.

По точка **първа** от дневния ред докладва председателя Цветомира Кънева:

Колеги, на заседание проведено на 29.10.2021г. по повод на писмо от Кмета на Община Котел – Коста Каранашев, заведено в ОИК – Котел под вх.№ 143/28.10.2021г., с което същия уведомява Председателя прилагайки справка за съдимост издадена от Районен съд – Котел, че на лицето Якуб Исмаилов Шабанов е наложено наказание ЛИШАВАНЕ ОТ СВОБОДА за срок от една година и шест месеца и глоба в размер на 5000.00 лв. за престъпление по чл.281, ал.2, т.1 предл. Първо, т.5 във вр.с чл.281, ал.1 от НК., като на основание чл.66, ал.1 от НК ОТЛАГА изпълнението на така наложеното наказание „Лишаване от свобода“ за срок от една година и шест месеца, с изпитателен срок от три години и след като комисията се запозна с текста на писмото и приложената справка и предвид искането за произнасяне по компетентност ОИК – Котел от фактическа страна установи следното:

С Решение №160/28.10.2019г. на основание чл.87, ал.1, т.26 и чл.246 от ИК във връзка с обработени секционни протоколи за изборните резултати, ОИК - Котел - обявява за избран кмет село ТИЧА лицето ЯКУБ ИСМАИЛОВ ШАБАНОВ, ЕГН ..............

В чл.42 от Закона за местното самоуправелние и местната администрация / ЗМСМА /, законодателя е посочил изчерпателно хипотезите, при които могат да бъдат прекратени предсрочно пълномощията на кметовете. Една от тези възможности е когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност съгласно чл.42, ал.1, т.4 от ЗМСМА.

С оглед законовите разпоредби ОИК – Котел счете, че Общинска администрация – Котел е изпълнила вменените й задължения, съгласно чл.42, ал.2 от ЗМСМА за служебно установяване съгласно съдимостта на лицето, но съгласно Решение №1685-МИ от 20 ноември 2019г. на ЦИК, предсрочното прекратяване на пълномощията на кмет се удостоверяват и със съответните други документи, а именно заверен от съда препис от влязла в сила присъда, с която кметът след избирането му е осъден на лишаване от свобода за умишлено престъпление от общ характер или на лишаване от право да заема държавна служба / чл.42, ал.1, т.4 от ЗМСМА /.

Предвид това и съгласно разпоредбата на чл.42, ал.4, ОИК – Котел реши, че ще се произнесе по компетентност относно предсрочното прекратяване на пълномощията на Якуб Исмаилов Шабанов – Кмет на село Тича в тридневен срок от получаване на заварен препис от акта на Районен съд Царево, тъй като законодателя е заложил императивната правна норма справката относно съдимостта на лицето да е придружена със съответните други документи.

Водейки се от горните констатации, съгласно чл.87, ал.1, т.1 от ИК, чл.42, ал.1, т.4 и ал.2 от ЗМСМА и Решение № №1685-МИ от 20 ноември 2019г. на ЦИК, ОИК – Котел изиска с писмо от Районен съд Царево заверен препис на акта, който е постъпил в деловодството на комисията и заведен под вх.№ 144/16.11.2021г.

Уважаеми колеги, ще прочета съдържанието на Споразумението, след което ще Ви го предоставя за разглеждане.

Споразумението се прочете от Председателя на ОИК – Котел и се разгледа се от всички членове на комисията поотделно.

От гореизложеното ОИК – Котел, установи по безспорен начин следните факти:

Якуб Исмаилов Шабанов – Кмет на село Тича, общ.Котел, е осъден с влязла в сила присъда „лишаване от свобода” по НОХД №536/2021г. по описа на Районен съд – Царево, сключвайки Споразумение №190/21.10.2021г. между прокурора от РП-Бургас, защитника на подсъдимия и подсъдимия, в което последния се признава за виновен за посоченото престъпление по чл.281, ал.2, т.1, предл.първо, т.5 във вр. с чл.281, ал.1 от НК, поради което и на основание чл.281, ал.2, т.1 предл.първо,т.5 вр.чл.281,ал.1 от НК,вр.чл.54,ал.1 и ал.2 от НК е осъден на Лишаване от свобода за срок от една година и шест месеца и глоба в размер на 5000.00 лв., като на основание чл.66, ал.1 от НК наложеното наказание Лишаване от свобода за срок от една година и шест месеца е отложено с изпитателен срок от три години.

Думата взе председателя Цветомира Кънева.

Уважаеми колеги, налагането на горепосоченото наказание с влязла в сила присъда е предпоставка за предсрочно прекратяване на пълномощията на основание чл. 42, ал. 1, т .4 от ЗМСМА на Якуб Исмаилов Шабанов – Кмет на село Тича, община Котел. Съгласно цитираната разпоредба пълномощията на кметовете на кметства се прекратяват предсрочно при влизане в сила на присъда, с която е наложено наказание лишаване от свобода за умишлено престъпление от общ характер, което означава, че се изисква кумулативното наличие на няколко предпоставки, а именно-влязла в сила присъда, наложено наказание лишаване от свобода, извършено престъпление от общ характер. Видно от предоставения заверен препис на Споразумение по описа на Районен съд – Царево, е налице първото условие-влязла в законна сила присъда. Налице е и втората предпоставка, тъй като видно от горепосочения съдебен акт е налице осъждане на наказание „лишаване от свобода“ за срок от една година и шест месеца. На последно място по отношение на вида престъпление – осъществен състав на престъпление по чл.281, ал.2,т.1 предл.първо, т.5 вр.чл.281, ал.1 от НК, то се явява като такова от общ характер, тъй като то не е сред посочените в чл. 161 от НК, където наказателното преследване се възбужда по тъжба на пострадалия, т.е. престъпление от общ характер е всяко престъпление извън тези, за които се търси отговорност чрез подаване на частна тъжба, а описаното не е сред последните. Следователно налице са и трите предпоставки в разпоредбата на чл. 42, ал. 1, т .4 от ЗМСМА за предсрочно прекратяване на пълномощията на Якуб Исмаилов Шабанов – Кмет на село Тича, община Котел.

Във връзка с гореизложените факти, ОИК – Котел на основание чл.42, ал.1, т.4 във връзка с чл.42, ал.4 от ЗМСМА и Решение № №1685-МИ от 20 ноември 2019г. на ЦИК:

РЕШИ:

**РЕШЕНИЕ № 208**

1. ПРЕКРАТЯВА предсрочно пълномощията на Кмета на кметство с.Тича, общ.Котел - Якуб Исмаилов Шабанов, ЕГН \*\*\*\*\*\*\*\*\*\* обявен с Решение №160/28.10.2019г. на основание чл.87, ал.1, т.26 и чл.246 от ИК във връзка с обработени секционни протоколи за изборните резултати на изборите проведени на 27.10.2019г.
2. ОБЕЗСИЛВА издаденото на Якуб Исмаилов Шабанов, ЕГН \*\*\*\*\*\*\*\*\*\* , УДОСТОВЕРЕНИЕ За избран за Кмет на кметство Тича, общ.Котел.

Решението на ОИК – Котел подлежи на оспорване по реда на чл.459 от ИК в 7 – дневен срок от обявяването му.

На основание чл.42, ал.5, изречение последно от ЗМСМА препис от настоящето Решение да се изпрати на Централната избирателна комисия и на Председателя на Общински съвет – Котел в тридневен срок от влизането му в сила.

Насрочвам заседание за 17.11.2021г. в 12:00 часа за обсъждане на наличие или липса на основание за насрочване на частичен избор.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................  
/Цветомира Кънева /

**СЕКРЕТАР:** /п/........................  
/Събина Георгиева/